Miloslavo mūšis

Miloslavo mūšis () – didžiausias 1848 m. Didžiosios Lenkijos sukilimo mūšis, įvykęs balandžio 30 d. netoli Miloslavo tarp Liudviko Mieroslavskio vadovaujamų lenkų sukilėlių ir generolo Blumeno vadovaujamos Prūsijos kariuomenės. 
 Mūšio eiga 
Po pergalės prie Didžiosios Lenkijos Ksionžo prūsų generolas Blumenas dviem kolonomis (2 500 karių ir 4 artilerijos pabūklaiMała Encyklopedia Wojskowa; ; http://wrzesnia.w.interia.pl/historia/wiosnal.htm ; Edmund Chojecki, Rewolucjoniści i stronnictwa wsteczne, Berlin, 1849) iš Didžiosios Lenkijos Srodos ir Vžesnios pajudėjo link Miloslavo miesto, kuriame buvo 1 200 karių ir 4 artilerijos pabūklai, vadovaujami Liudviko Mieroslavskio.Mała Encyklopedia Wojskowa; https://web.archive.org/web/20080916122642/http://wrzesnia.w.interia.pl/historia/wiosnal.htm Iš pradžių Miersolavskis vedė derybas su Blumenu, bet sužinojęs, kad į pagalbą iš Vartos Naujamiesčio skuba Juzefo Garčinskio (Józef Garczyński) dalinys (1 000 karių) ir Felikso Bialoskorskio (Feliks Białoskórski) dalinys iš Pleševo (1 200 karių), nutraukė derybas.  

Pirmajame mūšio etape silpnesnės lenkų pajėgos buvo išstumtos iš Miloslavo ir užėmė pozicijas abiejose kelio pusėse. Blumenas įsakė savo kavaleriją persekioti besitraukiančius sukilėlius. Prūsų persekiojimas buvo sustabdytas atvykus Garčinskiui, o atvykus Bialoskorskiui, lenkai perėjo į kontrataką.  

Antrajame mūšio etape, atvykus pastiprinimui, lenkai surengė sėkmingą kontrpuolimą, atrėmė prūsų kavalerijos puolimą ir įsiveržė į miestą. Prūsai buvo priversti trauktis, tačiau mūšio išvargintos sukilėlių pajėgos nepajėgė jų vytis. Lenkų nuostoliai siekė apie 200 karių, o prūsų – 225 karius.  

 Paminėjimas 
Mūšis įamžintas Miloslave esančiame paminkle.

Nuo 1990 m. įamžintas ant Nežinomo kareivio kapo Varšuvoje užrašu vienoje iš atminimo lentų: „MIŁOSLAW 30 IV 1848“.

 Išnašos 

 Šaltiniai 

 Mała Encyklopedia Wojskowa, Wydawnictwo Ministerstwa Obrony Narodowej, Warszawa 1967, Wydanie I, Tom 2.

Kategorija:Mūšiai Lenkijos teritorijoje
Kategorija:Prūsijos mūšiai
Kategorija:Lenkijos mūšiai
Kategorija:1848 metai